**LÄÄNERANNA LASTEAIA KODUKORD**

**1. Üldsätted**

1.1 Lasteaia kodukord ja tegevus lähtub Eestis kehtivate õigusaktide nõuetest. Lisaks lähtub lasteaed oma tegevuses rahvusvahelistest konventsioonidest (sh. Euroopa Liidu põhiõiguste harta;

ÜRO laste õiguste konventsioon); Lääneranna vallas kehtivatest õigusaktidest, lasteaia põhimäärusest ja põhiväärtustest.

1.2 Kui kodukorras või õigusaktides puudub regulatsioon mingis valdkonnas, tuleb lähtuda lasteaia

arengukavas ja õppekavas kirja pandud põhimõtetest ja väärtustest.

1.3 Kodukord on avalik dokument, mis on kättesaadav lasteaia veebilehel ja paberkandjal

lasteaia tegutsemiskohtades.

1.4 Kodukord kehtib territoriaalselt kõikjal, kus toimuvad Lääneranna Lasteaia õppekavas ja lasteaia tegutsemiskohtade ja rühmade tegevuskavas ettenähtud tegevused.

1.5 Kodukord on lastele, lapse seaduslikule esindajale (edaspidi lapsevanem) ja lasteasutuse

töötajatele täitmiseks kohustuslik.

1.6 Lasteaed lähtub kõigis lapsi puudutavates ettevõtmistes lapse või laste rühma parimatest

huvidest. Iga lapsesse puutuva otsuse tegemisel või tegevuse planeerimisel hinnatakse, mis on

konkreetse lapse või laste rühma parimates huvides.

2. **Infovahetus**

2.1 Lasteaia infokanalid on: ELIIS, lasteaia veebileht https://lasteaed.laaneranna.ee/, rühmades asuvad infotahvlid, tegutsemiskohtade- ja rühmatelefonid.

2.2.Igal hetkel lapse perega ühenduse saamiseks on lapsevanemal kohustus anda lasteaiale perekonna kontaktandmed (telefoninumber; e-posti aadress; kodune aadress). Kontaktandmete muutumisel teavitab lapsevanem sellest viivitamatult rühma õpetajat.

2.3 Arusaamatuste korral pöördub lapsevanem esialgu rühma õpetaja poole, siis õppejuhi ja direktori poole

2.4 Laste, lapsevanemate ja lasteaia töötajate isikuandmeid töötleb lasteaed lähtudes käesoleva

kodukorraga kinnitatud lasteaia andmekaitse tingimustest ja isikuandmete töötlemist reguleerivatest

õigusaktidest.

**3. Lapse lasteaeda toomine ja äraviimine**

3.1 Lasteaia rühmad on avatud:

3.1.1 Koonga tegutsemiskohas kell 7.00 - 18.00

3.1.2 Kõmsi tegutsemiskohas kell 7.15- 17.45

3.1.3 Lihula tegutsemiskohas kell 7.30 – 18.00.

3.1.4 Lõpe tegutsemiskohas kell 6.45 - 17.30

3.1.5 Varbla tegutsemiskohas kell 7.45-17.45

3.1.6 Virtsu tegutsemiskohas kell 7.00 - 17.15

3.2 Vanematel on õigus tuua last lasteasutusse ja viia sealt ära vanematele sobival ajal lasteasutuse päevakava järgides, seejuures ei tohi segada laste puhke - ja söögiaegu ning planeeritud õppetegevusi.

3.3 Lapsevanem ja laps sisenevad rühmaruumi oma rühma välisuksest.

3.4. Auto parkimiseks kasutab lapsevanem ja lasteaia töötaja selleks ettenähtud parkimiskohti.

3.5 Lapsevanem annab isiklikult lapse üle rühma töötajale ning järele tulles võtab lapse vastu

rühma töötajalt. Juhul, kui lapsevanem peale lapse vastuvõtmist rühma töötajalt jääb lapsega

viibima lasteaia alale, loetakse laps lapsevanemale üleantuks.

3.6 Lasteaed annab lapse üle teisele isikule (saatja, kes ei ole lapsevanem) juhul, kui lapsevanem

on lasteaeda sellest eelnevalt informeerinud või andnud kirjaliku volituse.

3.7 Alaealisele pereliikmele lapse üleandmise osas langetab otsuse lapsevanem, arvestades lapse

parimaid huve ja kodu teekonna turvalisust. Lasteaial on õigus keelduda lapse üleandmisest alla 12-

aastasele alaealisele, kui selgub, et lapsevanema otsus on vastuolus lapse parimate huvidega või

ohustab lapse turvalisust.

3.8 Kui lapsele järele tulnud isik on lasteaia hinnangul seisundis, mis võib last ohustada, võib temale lapse üle andmisest keelduda ja informeerida olukorrast lapsevanemat; ankeetandmetes

märgitud kontaktisikuid; vajadusel omavalitsuse lastekaitsetöötajat ja politseid.

3.9 Last ei tohi lasteaia territooriumilt ära viia õpetajaga kontakti võtmata.

3.10 Laps väljub lasteaia territooriumilt koos lapsevanema või saatjaga.

3.11 Hommikusööki söövad lapsed peavad lasteaeda jõudma vähemalt 10 minutit enne hommikusöögi algust (vt tegutsemiskoha päevakava), hommikusööki mitte söövad lapsed vähemalt 10 minutit (vt tegutsemiskoha päevakava) enne päevaplaanis märgitud tegevuse algust.

3.12 Lapsevanemad on kohustatud teavitama lasteaeda lapse puuduma jäämisest või lasteaeda tulemisest pärast pikemat puudumise perioodi ELIISI- is, selle võimaluse puudumisel rühma telefonil kõne või sõnumiga.

3.13 Lapsevanem on kohustatud lapse lasteaiast ära viima hiljemalt tegutsemiskoha sulgemise ajaks. Lapsevanem peab saabuma vähemalt 15 min enne uste sulgemist, et lapsel oleks aega

riietumiseks ning õpetajal lapsevanemaga suhtlemiseks.

3.14 Eriolukordades, kui lapsevanem ei jõua lapsele järgi õigeaegselt, on tal kohustus sellest teavitada rühma töötajat.

3.15 Kui lapsele ei ole (lasteaia) lahtioleku ajal järgi tuldud, ootab õpetaja lapsevanemat peale

lasteaia sulgemist 30 minutit. Samal ajal proovib rühma töötaja telefoni teel kontakti saada lapse

vanema(te)ga. Kui ka siis pole lapsevanem lapsele järgi tulnud, teavitab rühma töötaja

vallavalitsuse lastekaitse spetsialisti ja järgnevalt käitutakse tema juhtnööride järgi.

**4. Riietus**

4.1 Laps tuleb lasteaeda puhaste ja tervete riietega ning korrastatud välimusega. Juuste kammimiseks on lapsel kaasas kamm. Hommikul lasteaeda tulles on lapsel juuksed korrastatud (pikad juuksed patsis).

4.2 Lapsevanemal on kohustus varustada lapse riided ja jalanõud lapse nimega, et hoida ära nende

kadumist või vahetusse minekut.

4.3 Lapsel peab olema ilmale sobilik ning kergesti selga pandav ja lihtsate kinnitustega õueriietus (s.h. riietel töötav tõmblukk või muu kinnitus), kuna käime õues üldjuhul iga ilmaga. Hea, kui lasteaia õueriietus oleks eraldi koju minemise riietest.

4.4 Lapse riietel ei tohi olla pikki nööre, sallidest on lubatud kanda kaelussalle. Seotavad sallid jt

ohtlikud detailid on keelatud.

4.5 Riiete määrdumise eest rühma töötajad ei vastuta. Laste jalatseid, õueriideid ja kindaid kuivatatakse vastavalt võimalustele.

4.6 Lapsel on kaasas vahetusriided (sealhulgas pesu).

4.7 Lapse tervise huvides on lapsel õues ilmale vastav peakate.

4.8 Rühmaruumides on laps sisejalatsitega (libisemiskindla tallaga ja kindlalt jalas püsiv), mille

jalga panekuga ja ära võtmisega saab laps ise hakkama.

4.9 Liikumistegevuseks on vajalik spordiriietus (näiteks T-särk ja püksid).

4.10 Spordiriided tuleb hoida eraldi riidest lapse nimega märgistatud kotis.

4.11 Magamiseks on lapsel magamisriided.

4.12 Isikliku hügieeni huvides toob iga lapsevanem vastavalt rühmas peetavale graafikule

lasteaeda ühekordseid taskurätte ühiseks kasutamiseks.

4.13 Ehted (kaelaketid, kõrvarõngad jms), mis võivad last ohustada, on lasteaias laste turvalisuse

huvides keelatud.

**5. Toitlustamine**

5.1 Laste toitlustamine lasteaias toimub lähtudes kehtestatud kohustuslikest tervisekaitsenõuetest

toitlustusele.

5.2 Lasteaias on kolm söögikorda, mis toimuvad iga tegutsemiskoha päevakavas ettenähtud ajal:

5.2.1 hommikusöök

5.2.2 lõunasöök

5.2.3 oode

5.3 Igaks nädalaks koostatakse menüü, mis on avalikustatud ELIISis ja rühma infotahvlil.

5.4 Eritingimustega laste toitlustamisel lähtutakse lapse terviseseisundist arsti ettekirjutuse alusel.

5.5 Enne lapse lasteaeda tulekut (uue lapse puhul) või esimesel võimalusel eritingimuse rakendamise vajaduse selgumisest (lasteaias käiva lapse puhul) teavitab lapsevanem direktorit kirjalikult (tõend või arsti soovitus) lapse terviseseisundist tulenevatest eritingimustest.

5.6 Laste toitlustamist ja toidukulu ning osalustasu maksmist reguleerib Lääneranna Vallavolikogu

poolt kehtestatud Lääneranna valla koolieelsete lasteasutuste kulude vanemate poolt kaetava

osa määr ja tasumise kord.

5.7 Lapsevanem tasub Lääneranna volikogu poolt kinnitatud osalustasu ning lasteaia hoolekogu kinnitatud toiduraha.

5.8 Lapse toitlustamise eest makstakse eelneva kuu tegelike toidukordade alusel, eeldusel, et vanem on õigeaegselt teavitanud lapse puudumisest.

5.9 Kui lapsevanem teavitab ELIIS infosüsteemi kaudu või rühma telefonile SMS-i teel lapse puuduma jäämisest ette eelmisel päeval enne 14.00, siis ei arvestata toidukulu puudutud päeva eest.

5.10 Lasteaias on lapsel võimalik süüa 3 toidukorda. Muudatused toidukordades saab teha, kui lapsevanem teavitab ELIISis sõnumiga lasteaia juhtkonda üks nädal enne, kui toidukordade muutmist soovitakse. Arvestus on nädalapõhine.

5.10.1 Lasteaiaga alles kohanevatele ja harjutavatele lastele on võimalik teha eraldi kokkulepped, kus rühmaõpetaja teavitab muudatustest juhtkonda läbi ELIISi.

**6. Lapse tervise, heaolu ja arengu toetamine**

6.1 Lapsevanem informeerib lasteaia direktorit kirjalikult lapse terviseseisundist tulenevatest

eritingimustest, mille alusel kohandatakse võimalusel päevakava, kasvukeskkonda ning õppe- ja

kasvatustegevuse korraldust.

6.2 Lapsevanem jälgib oma lapse tervist ja vajadusel jätab ta koju, et laps terveneks ja

haigestunud laps ei nakataks teisi lapsi. Lasteaeda ei lubata last, kui lapse terviseseisund võib

kahjustada lapse enda või teiste tervist.

6.3 Lapse nakkushaigusesse haigestumisest on vajalik lapsevanemal teavitada õpetajat esimesel

võimalusel.

6.4 Õpetajal on õigus lasteaias haigestunud lapsele lapsevanem järgi kutsuda või haigusnähtudega (palavik, silmapõletik, kõhulahtisus, köha, nohu jm) last mitte vastu võtta.

6.5 Lasteaeda ootame last, kes saab osaleda kõikides tegevustes (sh ka õues) ning kes ei vaja

ravimeid (v.a ravimid, mida laps peab tarvitama järjepidevalt).

6.6. Lasteaias ei anta lapsele ravimeid. Erandkorras (kui arst on lapse kroonilise terviserikke korral

määranud lapsele ravimite manustamise) võib lapsevanema kirjaliku avalduse alusel, millele on

lisatud arsti juhis ning vanema vastutusel manustada lapsele ravimeid originaalpakendist direktori

poolt määratud isik.

6.7 Kui laps vajab mingis osas erihoolt (näit diabeet, astma vm haigus), kohustub lapsevanem sellest teavitama õpetajat.

**7. Lasteaeda toodavate asjade kasutamine**

7.1 Laps suhtub hoolikalt isiklikku, teiste laste ja lasteaia varasse ja hoidub selle kahjustamisest.

7.2 Lasteaeda võib kaasa tuua isiklikke mänguasju kooskõlas rühma meeskonna ja rühma reeglitega.

7.3 Lasteaeda ei tooda lapsele ohtlikke, hirmu ning tugevat heli tekitavaid ja vägivaldseid mänge

õhutavaid mänguasju. Lasteaia tegevuses mittevajalikke esemeid (mobiiltelefone, nutikellasid jm tehnilisi vahendeid, raha või varalist väärtust omavaid asju) lasteaeda kaasa ei võeta.

7.4 Kaasatoodud mänguasjal peab olema mingi tunnusmärk, mille järgi saaks kindlaks teha selle

omaniku.

7.5 Oma mänguasjade kaasa võtmisel kehtib põhimõte - “ma jagan oma mänguasju teiste lastega ja luban nendega rühmakaaslastel mängida".

7.6 Rühma töötaja ei vastuta laste isiklike mänguasjade kadumise või katkimineku eest.

7.7. Tingimuste olemasolul võib lasteaeda kaasa võtta jalgratta, tõukeratta, sealjuures on kohustus

kanda kiivrit. Lasteaed ei vastuta lasteaeda jäetud ratta või kiivri eest.

7.7.1 Lihula tegutsemiskohas on hoolekogu varasema otsusega õuealal jalgratastega sõitmine keelatud.

7.8 Lasteaia tööpäeva lõppedes tuleb oma lasteaeda toodud asjad kaasa võtta, kui pole kokku

lepitud teisiti.

7.9 Lapse poolt lasteaia, lasteaia töötaja või teise lapse vara kahjustamise või hävitamise korral

hüvitab kahju selle põhjustanud lapse vanem õigusaktis ettenähtud korras.

7.10 Lasteaias lapse poolt teisele lapsele või lasteaia personalile tervisekahjustuse tekitamise

korral vastutab selle eest kahju põhjustanud lapse vanem õigusaktis ettenähtud korras.

**8. Sünnipäevad ja tähtpäevad**

8.1 Tähistame lasteaias laste sünnipäevi kooskõlas rühma meeskonna ja lastevanemate

kokkulepetele.

8.2 Soovi korral võib sünnipäevalaps teisi oma rühma lapsi kostitada arvestades kõigi lastega.

8.3 Lasteaias tähistatakse rahvakalendri tähtpäevi, peetakse traditsioonilisi üritusi, toimuvad

perepäevad ja temaatilised peod koos vanematega.

**9. Koostöö**

9.1 Lapse heaolu lasteaias tagab lapse pere ja lasteaia koostöö. Lapsevanemad ja külalised käituvad

lasteaia ruumides ja üritustel, samuti suhtluskeskkonnas (sh. elektroonilises suhtluskeskkonnas)

lasteaia töötajatega suheldes viisakalt ja väärikalt, olles eeskujuks lastele.

9.2 Vähemalt 1 kord aastas toimub rühmas lastevanemate koosolek.

9.3 Lapse arengu toetamiseks teevad pedagoogid koostööd lapsevanemaga.

9.4 Igapäevase töö käigus toimub lapse arengu jälgimine, mille kohta tehtud ülestähenduste alusel

toimub vähemalt üks kord aastas arenguvestlus vanema soovil.

9.5 Lasteaia personal hoiab lapse koduse elu kohta saadud teavet konfidentsiaalsena.

9.6 Lasteaias toimuvatest sündmustest ja aktuaalsetest teemadest on teave väljas rühma infotahvlil

ja/või teavitatakse sellest ELIISis; samuti saab teavet lasteaias toimuva kohta õpetajatelt või õppejuhilt.

9.7 Lasteaia töötajad ei saada ja ei vii lapsi õppekava välistesse huviringidesse ega too neid sealt

tagasi, välja arvatud majasiseste huviringide korral.

**10. Turvalisuse tagamine**

10.1 Lapsed, lapsevanemad ja lasteaia töötajad on kohustatud viivitamatult teavitama rühma

töötajat või lasteasutuse direktorit laste ja lasteasutuse töötajate vaimset ja füüsilist turvalisust

ohustavatest olukordadest.

10.2 Laste ja lasteasutuse töötajate vaimset ja füüsilist turvalisust ohustavate olukordade

ennetamine, neile reageerimine, juhtumitest teavitamine, nende juhtumite lahendamine ning

meetmete rakendamine on sätestatud Lääneranna Lasteaia hädaolukorra lahendamise plaanis ehk

kriisiplaanis.

10.3 Õpetaja teavitab direktorit, kes omakorda teavitab vallavalitsuse ametnikku, kelle pädevusse

kuuluvad sotsiaaltöö või lastekaitse küsimused, kui on selgunud, et lapse kodune kasvukeskkond

on ebarahuldav või kui laps on kehalise, emotsionaalse või seksuaalse väärkohtlemise ohver.

Samuti teavitatakse vallavalitsuse sotsiaal- või lastekaitsetöötajat, kui esineb hilinemisi lapse järele

tulemisel või laps on jäetud abita.

10.5 Lapse ohtliku sh vägivaldse käitumise korral tegutseb lasteaia töötaja viivitamatult ohu

olukorra likvideerimiseks, järgides kehtestatud nõudeid ning valides ohusituatsioonile vastava

säästvaima vahendi. Võimalusel kooskõlastatakse käitumisviis eelnevalt lapse vanemaga.

10.6. Lasteaia territooriumilt väljaspool liikudes on lapsed ja rühma töötajad helkurvestides.

10.7. Lapsevanemad, lasteaia töötajad ja kooliealised lapsed avavad ja sulgevad enda järel värava, et tagada laste turvalisus.

10.8. Lasteaia mängualale ei sõida täiskasvanud jalgrattal, vaid lükkavad ratast käekõrval.

10.9. Lasteaia tegutsemiskohtade territooriumil on keelatud viibida valdaja loata kella 21.00-07.00. Lasteaia territooriumil ei ole lubatud viibida koertega jt lemmikloomadega, suitsetada ega tarvitada alkoholi.

10.10. Laste väljapääs lasteaia ruumidest ja territooriumilt lasteaia töötaja teadmata ning võõraste

isikute omavoliline pääs lasteaia ruumidesse on keelatud.

**Lasteaia meeskond soovib kõigile üksteisemõistmist ja heatahtlikku koostööd laste**

**arendamisel, kasvatamisel ja õpetamisel!**